અમદાવાદમાં સ્થાપત્યકલાની વિરાસત જેવા ઝૂલતા મિનારા છે. દિલ્હીમાં પણ કુતુબમિનારની ભવ્ય ઇમારત છે. એ માત્ર જોવા માટે હોય છે. એનો ઉપયોગ કરવામાં જોખમ હોય છે. સરકાર પણ એવી ઇમારતોને દૂરથી જોવા માટે જ પરવાનગી આપે છે. અમદાવાદના ઝૂલતા મિનારા પર હું એક વખત ભૂતકાળમાં ચડ્યો હતો. આજે વિઝિટર્સને ઝૂલતા મિનારાની ઉપર જવા દેવામાં આવતા નથી. એવું અનેક ઐતિહાસિક ઇમારતો બાબતે બન્યું છે, કારણ કે એવી ઇમારતોમાં પ્રવેશ કરવો કે એવી ઇમારતનો ઉપયોગ કરવો હવે સંપૂર્ણપણે જોખમરૂપ પુરવાર થઈ ચૂક્યું છે.